
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη αναγκαστικής απαλλοτρίωσης λόγω δημόσιας ωφέλειας 
στο Ν. Αργολίδας. 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «Αχιβαδολίμνη» Δήμου Μήλου νήσου Μήλου Νο¬ 
μού Κυκλάδων, προ ιδιοκτησίας Σταύρου Μαθιουδάκη. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου φερομένου ως ιδιοκτη¬ 
σία X. Γεροντούδη που βρίσκεται στον Ρωμέϊκο Γιαλιό στην Μύ- 
ρινά της νήσου Λήμνου καί καθορισμός ειδικών όρων και περιορι¬ 
σμών δόμησης. 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1616 (1) 

Κήρυξη αναγκαστικής απαλλοτρίωσης λόγω δημόσιας ωφέλειας στο Ν. 
Αργολίδας. 

Η ΝΟΜΑΡΧΗΣ ΑΡΓΟΛΙΔΑΣ 
Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β. Δ/τος 139/ 


1971 «περί της αρμοδιότητας των Νομαρχών να κηρύσσουν μερικές 
αναγκαστικές απαλλοτριώσεις». 

2. Τις διατάξεις του από 25.11.1929 Δ/τος «περί κωδικοποιήσεως 
των περί κατασκευής και συντήρησης οδών κειμένων διατάξεων», άρ¬ 
θρο 23. 

^ 3. Τις διατάξεις άρθρου 1 Ν. 653/1977 «περί παρόδιων ιδιοκτη¬ 

τών», σε συνδυασμό με τις διατάξεις του Π. Δ/τος 929/1979. 

4. Την απόφαση αριθμ. 0-2664/1.8.1990 Δ/νσης Τεχνικών Υπη- 
2 ρεσιών Ν. Αργολίδας σχετικά με εφαρμογή άρθρου 1 του Ν. 653/77 
«περί υποχρεώσεων των παρόδιων ιδιοκτητών για τη διάνοιξη Εθν. 
οδών κ.λπ.». 

6. Την εγκεκριμένη μελέτη της βελτίωσης οδού Αδάμι - Τραχεία 
από 9ο έως 12ο χλμ. Επαρχιακής οδού Λυγουριού - Κρανιδίου & την 
σχετική αλληλογραφία, αποφασίζουμε: 

Κηρύσσουμε αναγκαστική απαλλοτρίωση για δημόσια ωφέλεια και 
ειδικότερα για τη βελτίωση της Επαρχιακής οδού Αδάμι - Τραχειά, 
από 9ο έως. 12ο χιλιόμετρο Ε.Ο. Λυγουριού - Κρανιδίου, εδαφικής 
έκτασης 2.420 μ 2 , όπως φαίνεται στο κτηματολογικό διάγραμμα και 
στον κτηματολογικό πίνακα που θεωρήθηκαν από τον Δ/ντή Τεχνικών 
Υπηρεσιών Ν. Αργολίδας. 

Η απαλλοτρίωση κηρύσσεται υπέρ του Δημοσίου και η δαπάνη θα 
αντιμετωπισθεί από τις πιστώσεις της ΣΑΝΤ 8929/1989 «Συγκοινω¬ 
νιακά έργα». 

Στην έκταση που απαλλοτριώνεται προβάλλουν δικαιώματα κυριό¬ 
τητας οι Μηλιώτης Φώτης κ.λπ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ναύπλιο, 14 Αυγούστου 1990 

Η Νομάρχης 
Α. ΒΑΚΑΛΟΓΛΟΥ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1824 (2) 

Καθορισμός των ορίων του αιγιαλού χαι δημιουργία ζώνης παραλίας 

στη θέση «Αχιβαδολίμνη» Δήμου Μήλου νήσου Μήλου Νομού Κυ¬ 
κλάδων, προ ιδιοκτησίας Σταύρου Μαθιουδάκη. 

Η ΝΟΜΑΡΧΗΣ ΚΥΚΛΑΔΩΝ 
’ Εχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) Του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β’ της 
0.208/181/26.4.1982 (ΦΕΚ 214/26.4.1982 τ.Β') κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών». 

3. Την από 21.11.88 έκθεση της επιτροπής καθορισμού των ορίων 
του αιγιαλού και παροιλίας», που καθόρισε τα όρια του αιγιοιλού και της 
παροιλίας στην περιοχή «Αχιβαδολίμνη» Δήμου Μήλου νήσου Μήλου 
προ ιδιοκτησίαις Στ. Μαθιουδάκη και το από Σεπτ. 88 τοπογράφικό διά¬ 
γραμμα με κλίμοικα 1:500 σε 1 πιν. του Διπλ. Πολ. Μηχ/κού Δημήτρη 
Χατζηπέτρου που θεωρήθηκε στις 21.11.88 από το Γραφείο Μηχανι¬ 
κού Επαρχείου Μήλου Νομαρχίας Κυκλάδων και συνοδεύει την έκθεση 
της προοιναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.544.5/407 /89/Σ. 1153/11.8.89/Α2/ΐνβ έγγραφό 
του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α'/1955) «περί διοικητικής αποκέντρωσης» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1-,του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδου, αποφασί¬ 
ζουμε: 

1. Επικυρώνουμε την από 21.11.88 έκθεση της Επιτροπής καθορι¬ 
σμού των ορίων του αιγιοιλού και παροιλίας, καθώς και το από Σεπτ. 
1988 τοπογραφικό διάγραμμα, που τη συνοδεύει, το οποίο συντάχθηκε 
από τον Διπλ. Πολ. Μηχ/κό Δημήτρη Χατζηπέτρο σε κλίμακα 1:500 
σε 1 πιν. και θεωρήθηκε στις 21.11.88 από το Γραφείο Μηχανικού 
Επαρχείου Μήλου επί του οποίου η πιο πάνω Επιτροπή, καθόρισε τα 
όρια του αιγιοιλού, με κόκκινη συνεχή πολυγωνική γραμμή Α1, Α2, 
Α15 και τα όρια της παροιλίας με κίτρινη συνεχή πολυγωνική γραμμή 
Π1, Π2, Π15 η οποία έχει πλάτος 10,00 μ. 


Η απόφαση αυτή, με την έκθεση της Επιτροπής και το διάγραμμα, 
να δημοσιευθούν στην Εφημερίδα της Κυβερνήσεως. 

Μήλος, 8 Ιουνίου 1990 
Η Νομάρχης 

ΦΕΒΡΩΝΙΑ ΠΑΤΡΙΑΝΑΚΟΥ 


ΕΚΘΕΣΗ 

Επιτροπής καθορισμού των ορίων αιγιοιλού (άρθρο 74 του Π.Δ. 
636/77). 

Για τον καθορισμό για πρώτη φορά των ορίων Αιγιοιλού και Παρα¬ 
λίας στη θέση «Αχιβαδολίμνη» Δήμου Μήλου Νήσου Μήλου προ ιδιο¬ 
κτησίας Σταύρου Μαθιουδάκη. 

Στη Μήλο σήμερα την 21.11.88 οι υπογεγραμμένοι: 

1. Λιμαντζάκης Νέαρχος, Οικονομικός Έφορος Μήλου, Πρόε¬ 
δρος. 

2. Ηλιάκης Πέτρος, Πολ. Μηχοινικός με Β' βαθμό, Πρ/νος Γ ραφείου 
Μηχανικού Μήλου, ως μέλος. 

3. Μανωλάκος Βασίλης, Υπ/χος Λ.Σ. Λιμενάρχης Μήλου, μέλος 
που αποτελούν την επιτροπή καθορισμού των ορίων του αιγιαλού και 
της Παροιλίας σύμφωνα με το άρθρο 74 του Π.Δ. 633/77 και της με 
αριθ. Ο.Ε. 1762/15.3.75 Απόφασης Νομάρχου Κυκλάδων, καθώς 
και την παρ. 1 του άρθρ. 63 του Π.Δ. 636/77 που συγκλήθηκε με 
εντολή του Προέδρου της πήγε επί τόπου στην προαναφερθείσα περιοχή 
και 

Αφού έλαβε υπόψη: 

1. Την από 17.10.88 αίτηση Σταύρου Μαθιουδάκη για τον καθορι¬ 
σμό των ορίων του αιγιοιλού στην πάρα πάνω περιοχή. 

2. Το τοπογραφικό και υψομετρικό διάγραμμα σε μία (1) πινακίδα 
και κλίμακα 1:500 που συντάχθηκε από τον Δημήτρη Χατζηπέτρο, 
Διπλ. Πολιτικό Μηχανικό τον Σεπτέμβριο 1988 ελέγχθηκε για την 
ακρίβεια της αποτύπωσης και θεωρήθηκε από τον Πέτρο Ηλιάκη Πολι¬ 
τικό Μηχανικό, Πρ/νοτου Γραφείου Μηχοινικού Μήλου την 21.11.88, 
όπως το άρθρο 20 Ν. 719/77 ορίζει. 

3. Τις διατάξεις του Ν. 1337/83 και του Α.Ν. 2344/40, όπως αυ¬ 
τός τροποποιήθηκε καθώς και την προς αυτόν Δικαστηριακή και Διοι¬ 
κητική Νομολογία. 

4. Την αντίληψη που σχηματίσθηκε από την μετάβαση επί τόπου για 
το πλάτος της ζώνης της ξηράς που βρέχεται, την μορφολογία του εδά¬ 
φους, που αποτελείται από αμμώδεις εκτάσεις, τις καιρικές συνθήκες 
κ.λπ., αποφασίζει: 

5. Το γεγονός ότι δεν υπάρχουν κτίσματα στην ζώνη της παραλίας, 
αποφασίζει: 

1. Καθορίζει στο πάρα πάνω τοπογραφικό διάγραμμα: 

α. Την οριογραμμή του Αιγιαλού με κόκκινη συνεχή πολυγωνική 
γραμμή με στοιχεία Α1, Α2,.Α15. 

β. Την οριογραμμή της παραλίας με κίτρινη συνεχή πολυγωνική 
γραμμή με στοιχεία Πΐ, Π2.Π15. επειδή δεν εξυπηρετούνται οι σκο¬ 

ποί της παραγράφου 1 του άρθρου 7 του Α.Ν. 2344/40. 

γ. Οι εξασφαλίσεις των Κορυφών της όδευσης του Αιγιαλού και Πα¬ 
ραλίας έγιναν με ορθογώνιες συντεταγμένες εξαρτημένες από το κρα¬ 
τικό τριγωνομετρικό δίκτυο. (Κ.Φ.Χ. ΜΗΛΟΣ - ΚΙΜΩΛΟΣ 
1:100.000 Ε=36° 45Μ=0°45'). 

2. Αποφαίνεται ότι δεν υπάρχει παλαιός Αιγιαλός. 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 5936 (3) 

Χαρακτηρισμός ως διατηρητέου του κτιρίου φερομένου ως ιδιοκτησία 

X. Γεροντούδη που βρίσκεται στον Ρωμέϊκο Γιαλιό στην Μύρινα της 

νήσου Λήμνου και καθορισμός ειδικών όρων και περιορισμών δόμη¬ 
σης· 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2) αυ¬ 
τού, όπως τροποποιήθηκε με τις διατάξεις του Ν. 1772/88 «Τροποποί¬ 
ηση των διατάξεων του Ν. 1577/85 «Γενικός Οικοδομικός Κανονι¬ 
σμός» και άλλες σχετικές διατάξεις» (ΦΕΚ 91/Α/88). 

2. Το αριθμ. 1/86 Π. Δ/γμα «Καθορισμός αρμοδιοτήτων Υπουρ¬ 
γείου Αιγαίου» (ΦΕΚ 1 /Α/86) και ειδικότερα τα άρθρα 2 (παρ. 3, εδ ζ 
περ. αα) και 5 αυτού. 

3. Το αρ. 359/86 Π. Α/γμα «Οργανισμός Υπουργείου Αιγαίου» 
(ΦΕΚ 158/Α/86) και ειδικότερα το άρθρο 5 (παρ. 1, Ε και παρ. 2, Ε, 
8) αυτού. 

4. Την αρ. 2497/10.4.90 απόφαση του Υπουργού Αιγαίου «Μετα¬ 
βίβαση αρμοδιοτήτων στο Γενικό Γραμματέα και του δικαιώματος να 
υπογράφουν «Με εντολή Υπουργού» στους Προϊσταμένους Δ/νσεων και 
Τμημάτων του Υπουργείου Αιγαίου» (ΦΕΚ 246/Β/11.4.89). 

5. Το φάκελο του θέματος ο οποίος απεστάλη από τον ενδιαφερόμενο 
και πήρε τον αρ. πρωτ. 3209/4.5.89 του Υπουργείου Αιγαίου. 

6. Την από 4.10.89 αιτιολογική έκθεση του Τμήματος Πολιτιστικής 
Ανάπτυξης της Δ/νσης Περ/κής Ανάπτυξης του Υπουργείου Αιγαίου. 

7. Την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/85 (ΦΕΚ 210 Α) χωρίς να περιέλθουν 
στο Τμήμα Πολιτιστικής Ανάπτυξης της Δ/νσης Περ/κής Ανάπτυξης 
του ΥΠΑΙ τυχόν (αντιρρήσεις του X. Γεροντούδη, αποφασίζουμε: 

1. Χαρακτηρίζεται ως διατηρητέο το κτίριο, φερόμενο ως ιδιοκτησία 
του X. Γεροντούδη που βρίσκεται στον Ρωμέϊκο Γιαλό στην Μύρινα της 
νήσου Λήμνου, όπως φαίνεται σημειωμένο στο πρωτότυπο τοπογραφικό 


διάγραμμα σε κλίμακα 1:50 που θεωρήθηκε από την Προϊστάμενη του 
Τμήματος Πολιτιστικής Ανάπτυξης της Δ/νσης Περ/κής Ανάπτυξης 
του Υπουργείου Αιγαίου με την υπ’ αριθμ. 5936/90 Πράξη της και 
που συνοπτικό αντίγραφό του δημοσιεύεται με την παρούσα απόφαση, 
επειδή πρόκειται για κτίριο με αξιόλογα αρχιτεκτονικά και μορφολο- 
γικά στοιχεία. 

2. Στο χαρακτηριζόμενο ως διατηρητέο κτίριο απαγορεύεται αυ¬ 
στηρά κάθε αφαίρεση, αλλοίωση ή καταστροφή των επιμέρους αρχιτε¬ 
κτονικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντος οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του χαρακτηριζόμενου ως διατη¬ 
ρητέου κτιρίου, εφόσον δεν αλλοιώνεται ο αρχιτεκτονικός του χαρακτή¬ 
ρας. 

4. Δεν επιτρέπεται η τοποθέτηση φωτεινών επιγραφών και διαφημί¬ 
σεων στο χαρακτηριζόμενο ως διατηρητέο κτίριο. Η υφιστάμενη μετα¬ 
γενέστερη επιγραφή στο ισόγειο «ΠΙΤΣΑΡΙΑ ΚΑΦΕΤΕΡΙΑ» θα καθαι- 
ρεθεί και θα αντικατασταθεί με άλλη περιορισμένων διαστάσεων και 
μορφής που να ανταποκρίνεται με τον αρχιτεκτονικό χαρακτήρα του 
κτιρίου και καθ’ υπόδειξη της ΕΠΑΕ. 

Γενικά επιτρέπεται μόνο η τοποθέτηση επιγραφών περιορισμένων 
διαστάσεων, που πληροφορούν για την χρήση των χώρων του κτιρίου. 

5. Επιτρέπεται η μετατροπή του-κτιρίου σε ξενώνα και η λειτουργία 
χώρου καφετέριας στο ισόγειο με την προϋπόθεση ότι θα τηρηθούν αυ¬ 
στηρά τα αναγραφόμενα στις παραγράφους 3 και 4 της παρούσης. 

6. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και του περιβάλλοντος χώρου του καθώς και 
για την τοποθέτηση επιγραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσης απόφασης αρχίζει από την δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα που τη συνο¬ 
δεύει στην Εφημερίδα της Κυβερνήσεως. 

Μυτιλήνη, 9 Αυγούστου 1990 

Ο ΥΠΟΥΡΓΟΣ 

ΓΕΩΡΓΙΟΣ ΜΙΣΑΗΛΙΔΗΣ 

